Tunisia

Tunisia, tauka nama resmi iya RepublikTunisia, nya menua ke pemadu utara ba Afrika. Menua tu takang ari kandang menua Maghreb di Afrika Utara, bekunsi garis entara menua enggau Algeria ba barat enggau barat daya, Libia ba sepiak tenggara, lalu ngembuan sebengkah tasik ia nya Tasik Mediterranean ba utara enggau timur menua nya. Tunisia mega bekunsi garis entara tasik enggau Itali nengah pulau-pulau Sicily enggau Sardinia ba utara enggau menua Malta ba sepiak timur. Menua tu ngembuan palan arkeologi Carthage ti ditubuhka maya abad ke-9 BC, sereta Masjid Besai Kairouan. Tebilang enggau seni bina kelia, souk, enggau tebing tasik biru, pemesai iya 163,610 km2 (63,170 batu persegi), lalu ngembuan penyampau tubuh 12.1 juta iku orang ke diau ba menua tu. Menua tu ngundan ujung timur Bukit-bukit Atlas enggau ujung utara padang pasir Sahara; mayuh ari kandang menua iya ti agi tinggal nya tanah ti tau ditanam. Garis pantai iya ke sepemanjai 1,300 km (810 batu) nyengkaum penyambung Afrika ba bagi menua barat enggau timur Lembangan Mediterranean. Tunisia nyadi palan endur Afrika ke pemadu utara, iya nya Tanjung Angela. Bepalan ba tebing tasik timur laut, Tunis nyadi indu nengeri enggau nengeri pemadu besai menua nya, ke empu diberi nama Tunis nitihka nama menua tu kediri. Jaku resmi menua Tunisia iya nya jaku Arab Standard Moden. Majoriti peranak Tunisia nya bansa Arab enggau Islam. Jaku Arab Tunisia vernakular nya jaku ke pemadu mayuh dikena, lalu jaku Peranchis mega nyadi jaku administrasyen enggau pelajar dalam sekeda konteks, tang iya nadai status resmi.

 Nota 

 Penyanding 

Kategori:Menua ba Afrika